**KRITERIJI**

**ZA DONOŠENJE OCJENE VLADANJA NA KRAJU NASTAVNE GODINE**

**(kriteriji jednoglasno usvojeni na sjednici Učiteljskoga vijeća 6. rujna 2019.)**

Na temelju *Pravilnika o načinima, postupcima i elementima vrednovanja učenika u osnovnoj i srednjoj školi, Pravilnika o pedagoškim mjerilima,* *, statuta OŠ Darde, kućnog reda OŠ Darde donosimo sljedeće elemente i mjerila za vrednovanje vladanja učenika.*

.

**1. UVOD**

U skladu s navedenim *Pravilnikom* ističemo sljedeće*:*

1. Vrjednovanje vladanja učenika obuhvaća sustavno prikupljanje podataka o ponašanju učenika i postignutim kompetencijama prema unaprijed definiranim i prihvaćenim načinima, postupcima i elementima, a sastavnice su:
2. praćenje, tj. sustavno uočavanje i bilježenje zapažanja o ponašanju učenika prema prethodno utvrđenim elementima od strane razrednika, učitelja i stručnih suradnika
3. provjeravanje, tj. procjena napretka u ponašanju učenika i postignute razine kompetencija na temelju praćenja, na sjednicama Razrednih vijeća, školskih povjerenstava, te individualnim razgovorima s roditeljima i učenicima
4. ocjenjivanje, tj. pridavanje opisne vrijednosti *uzorno, dobro, loše* rezultatima praćenja učenikovog ponašanja prema sastavnicama ocjenjivanja vladanja.

Bilješke o ponašanju učenika vode se u „zelenoj bilježnici“ (koja je prihvaćena i odobrena na prvom roditeljskom sastanku u svim razredima OŠ Darda). Treba ih voditi stručno, te jasno i razumljivo za roditelje i učenike. Bilješke sadrže podatke o učeniku mjesto i vrijeme ponašanja/događaja, opis ponašanja i poduzetih mjera, te potpis osobe (razrednik, predmetni/dežurni učitelj, stručni suradnik) koja je uočila i upisala određeno ponašanje. Ne smiju vrijeđati niti etiketirati učenika. O svakom zapisu roditelje informira razrednik.

Razrednik zaključuje ocjenu vladanja učenika, uz mišljenje *Razrednoga vijeća*. U zapisniku sjednice toga *Razrednoga vijeća* razrednik upisuje uz odgovarajuću točku dnevnog reda napomenu „ocjene vladanja zaključio razrednik uz mišljenje i suglasnog *Razrednoga vijeća*“, tj. navodi po potrebi naglaske i zaključke iz rasprave o ocjeni vladanja za pojedinog učenika (ako ne postoji suglasnost oko ocjene).

**Razrednik ima obavezu**:

* 1. - na početku nastavne godine (na 1. satu razrednika, tj. na 1. roditeljskom sastanku) upoznati javno sve učenike i roditelje s elementima i mjerilima ocjenjivanja vladanja učenika
  2. - na kraju 1. polugodišta i na kraju nastavne godine (na zadnjem satu razrednika u polugodištu i na zadnjem satu razrednika na kraju nastavne godine) javno zaključiti i priopćiti, te obrazložiti ocjenu vladanja svakom učeniku, te u odgovarajuću rubriku *Dnevnika rada* za sat razrednika upisati „javno zaključivanje i priopćavanje ocjena vladanja učenika“
  3. - redovito informirati roditelje o vladanju učenika, dogovarati i poduzimati mjere za unaprjeđivanje vladanja učenika, te voditi brigu o tome da roditelj pravovremeno dobije informaciju koju će i zbog čega ocjenu vladanja imati njegovo dijete na kraju polugodišta, tj. nastavne godine. Prijedlog ocjene vladanja donosit će se za svaki mjesec na zadnjem satu SRO. Konačna ocjena vladanja bit će artimetička sredina svih danih ocjena iz vladanja.

1. **Učenik ima pravo znati elemente ocjenjivanja, kao i načine i postupke vrjednovanja vladanja**. Učenik je dužan pridržavati se svih pravila koja se odnose na načine i postupke vrjednovanja, te na pravila ponašanja učenika u školi. Ukoliko se učenik ne pridržava pravila, učitelj/razrednik/stručni suradnik može predložiti određenu pedagošku mjeru razredniku, *Razrednome* ili *Učiteljskome vijeću*, koje može donijeti odluku o izricanju pedagoške mjere učeniku.

**2. Roditelj ima pravo znati elemente ocjenjivanja, kao i načine i postupke vrjednovanja vladanja**. O načinima i postupcima vrjednovanja i ocjenjivanja vladanja roditelje informira razrednik na roditeljskim sastancima i individualnim informativnim razgovorima. Roditelji imaju pravo uputiti primjedbe, komentare i sugestije o vrjednovanju vladanja učenika koje podnose ravnatelju i/ili *Vijeću roditelja*.

3**. Razrednici su dužni** tijekom nastavne godine pratiti provođenje odredbi navedenog *Pravilnika* koje se odnose na vrjednovanje vladanja učenika te o težem kršenju istoga pravovremeno obavijestiti stručnog suradnika pedagoga i ravnatelja. Ravnatelj je dužan razmotriti svaku pisanu predstavku roditelja ili *Vijeća roditelja* koja se odnosi na načine i postupke vrjednovanja vladanja učenika i pisano odgovoriti najkasnije u roku od 15 dana od dana zaprimanja predstavke.

4. Elementi i mjerila vrjednovanja vladanja učenika dostupni su učenicima i roditeljima **na web stranici Škole**.

**2. ELEMENTI OCJENJIVANJA VLADANJA UČENIKA** su:

1. **odnos učenika prema učenju i radu**
2. **odnos prema drugim učenicima**
3. **odnos prema učiteljima i drugim djelatnicima Škole**
4. **odnos prema vlastitoj i tuđoj imovini, društvenom i prirodnom okružju, te poštivanje pravila Kućnog reda Škole**

**MJERILA ZA OCJENJIVANJE VLADANJA UČENIKA** po pojedinim elementima:

**a) ODNOS PREMA UČENJU I RADU**

|  |  |  |
| --- | --- | --- |
| UZORNO | DOBRO | LOŠE |
| pohađa i ne kasni na nastavu, te na ostale oblike odgojno‐obrazovnog rada u Školi  ima primjeren i odgovoran odnos prema učenju i radu (uči redovito, izvršava dogovorene zadatke, piše domaće zadaće, nosi potreban pribor i opremu)  poštuje dogovorena pravila ponašanja za vrijeme nastave i drugih oblika odgojno‐obrazovnog rada u Školi (aktivno sudjeluje u radu, pozorno prati nastavu, pristojan je u komunikaciji s učiteljima i drugim učenicima, svojim ponašanjem pridonosi radnoj atmosferi i kvaliteti učenja u razredu)  surađuje, sudjeluje u timskom radu, zajedničkim aktivnostima i pomaže drugim učenicima u učenju, te ih potiče na uključivanje.  prihvaća odgovornost za rezultate svog učenja i rada, te je spreman ispraviti pogrješke | ponekad kasni na nastavu, te na ostale oblike odgojno‐obrazovnog rada u Školi, ali uz opravdanje  najčešće, ali ne uvijek, ima primjeren i odgovoran odnos prema učenju i radu (uči redovito, izvršava dogovorene zadatke, piše domaće zadaće, nosi potreban pribor i opremu)  uglavnom poštuje dogovorena pravila ponašanja za vrijeme nastave i drugih oblika odgojno‐obrazovnog rada u Školi (aktivno sudjeluje u radu, pozorno prati nastavu, pristojan je u komunikaciji s učiteljima i drugim učenicima, svojim ponašanjem pridonosi radnoj atmosferi i kvaliteti učenja u razredu)  u većini slučajeva surađuje, sudjeluje u timskom radu, zajedničkim aktivnostima  uglavnom prihvaća odgovornost za rezultate svog učenja i rada, te je spreman ispraviti pogrješke | ne pohađa i/ili kasni na nastavu, te na ostale oblike odgojno‐obrazovnog rada u Školi, tj  ima neprimjeren i neodgovoran odnos prema učenju i radu (ne uči redovito, ne izvršava dogovorene zadatke, ne piše domaće zadaće, ne nosi potreban pribor i opremu); te ni na poticaj učitelja/stručnog suradnika ne nastoji promijeniti taj  ne poštuje dogovorena pravila ponašanja za vrijeme nastave i drugih oblika odgojno‐obrazovnog rada u Školi (ometa nastavni proces svojim ponašanjem, neprimjereno komunicira s učiteljima i drugim učenicima, narušava radnu atmosferu i negativno utječe na kvalitetu učenja u razredu  odbija suradnju, timski rad, zajedničke aktivnosti i pomoć drugim učenicima, te ne prihvaća poticaj za uključivanje  5….ne prihvaća odgovornost za rezultate svog učenja i rada, te ne želi ispraviti svoje pogrješke |

**ODNOS PREMA DRUGIM UČENICIMA**

|  |  |  |
| --- | --- | --- |
| UZORNO | DOBRO | LOŠE |
| prijateljski se odnosi prema drugim učenicima i spreman je pomoći  svojim ponašanjem i načinom komuniciranja s drugim učenicima predstavlja uzor  poštuje prava i različitosti drugih učenika i ima visoko razvijenu toleranciju  ne izaziva sukobe i nije nasilan prema drugim učenicima, te nastoji spriječiti/riješiti sukobe i/ili nasilje među učenicima na prihvatljiv način  prihvaća, aktivno sudjeluje i dobro surađuje u zajedničkim aktivnostima s drugim učenicima (humanitarne i druge akcije, projekti, volontiranje  uvijek prihvaća odgovornost za svoje pogrješke u ponašanju prema drugim učenicima i spreman ih je ispraviti | Najčešće se prijateljski odnosi prema drugim učenicima  ponašanje i način komuniciranja s drugim učenicima nije neprimjeren  uglavnom poštuje prava i različitosti drugih učenika i ima razvijenu toleranciju  ne izaziva sukobe i nije nasilan prema drugim učenicima  u pravilu prihvaća, aktivno sudjeluje i dobro surađuje u zajedničkim aktivnostima s drugim učenicima (humanitarne i druge akcije, projekti, volontiranje )  prihvaća odgovornost za svoje pogrješke u ponašanju prema drugim učenicima i spreman ih je ispraviti | ne pokazuje prijateljski odnos prema drugim učenicima, nije im spreman pomoći, te ne reagira i ne mijenja takav odnos ni na poticaj  pokazuje neprimjereno ponašanje i način komunikacije s drugim učenicima, te se oni zbog toga osjećaju loše (nameće drugima svoju volju, viče, koristi vulgarne izraze, vrijeđa, ruga se, prijeti, gura, udara, …  ugrožava prava i ne poštuje različitosti drugih učenika, te iskazuje netoleranciju prema drugima  izaziva sukobe i/ili je nasilan prema drugim učenicima, te sukobe i/ili nasilje ne sprječava/rješava na prihvatljiv način  ne prihvaća i ne sudjeluje aktivno u zajedničkim aktivnostima s drugim učenicima (humanitarne akcije, projekti, volontiranje i sl.), te se ne uključuje ni na poticaj  ne prihvaća odgovornost za svoje pogrješke u ponašanju prema drugim učenicima i nije ih spreman ispraviti, sklon je optuživati druge i prebacivati odgovornost na njih |

**ODNOS PREMA DJELATNICIMA**

|  |  |  |
| --- | --- | --- |
| UZORNO | DOBRO | LOŠE |
| kulturno se ponaša i na primjeren način komunicira s učiteljima i drugim djelatnicima, te gostima Škole  pozitivno reagira i poštuje upute i zahtjeve koje mu učitelji i/ili drugi djelatnici Škole postavljaju, a koje su u skladu s pravnim propisima i *Kućnim redom Škole*  uvažava autoritet učitelja i drugih djelatnika Škole  ne ponaša se nasilno prema učiteljima i drugim djelatnicima Škole (ne viče, ne vrijeđa, ne prijeti, ne snima neovlašteno, ne koristi Internet za vrijeđanje i narušavanje ugleda Škole i djelatnika Škole…) | kulturno se ponaša i na primjeren način komunicira s učiteljima i drugim djelatnicima, te gostima Škole  uglavnom pozitivno reagira i poštuje upute i zahtjeve koje mu učitelji i/ili drugi djelatnici Škole postavljaju, a koje su u skladu s pravnim propisima i *Kućnim redom Škole*  uvažava autoritet učitelja i drugih djelatnika Škole  ne ponaša se nasilno prema učiteljima i drugim djelatnicima Škole ( ne vrijeđa, ne prijeti, ne snima neovlašteno, ne koristi Internet za vrijeđanje i narušavanje ugleda Škole i djelatnika Škole…) | ne ponaša se kulturno i ne komunicira na primjeren način s učiteljima i drugim djelatnicima, te gostima Škole  ne reagira i ne poštuje upute i zahtjeve koje mu učitelji i/ili drugi djelatnici Škole postavljaju a koje su u skladu s pravnim propisima i *Kućnim redom Škole*  ne uvažava autoritet učitelja i drugih djelatnika Škole  ponaša se nasilno prema učiteljima i drugim djelatnicima Škole (viče, vrijeđa, prijeti, neovlašteno snima, koristi Internet za vrijeđanje i narušavanje ugleda Škole i djelatnika Škole…), ali ne prihvaća odgovornost i unatoč upozorenjima ponavlja neprimjereno ponašanje |

**ODNOS PREMA ŠKOLSKOJ IMOVINI**

|  |  |  |
| --- | --- | --- |
| UZORNO | DOBRO | LOŠE |
| vodi brigu, čuva i ne uništava vlastitu i tuđu imovinu (drugih učenika, školsku, javnu  doprinosi ugledu Škole i kulturno se ponaša u raznim prigodama (školske priredbe, ekskurzije i izleti, posjeti izvan Škole, projekti i dr.)  pokazuje visoku razvijenu društvenu i ekološku svijest i ponaša se u skladu s njome te vodi brigu o društvenom i prirodnom okružju  svojim ponašanjem prema društvenom i prirodnom okružju daje primjer drugim učenicima, upozorava ih na neprimjerena ponašanja i nastoji pozitivno djelovati | Uglavnom vodi brigu, čuva i ne uništava vlastitu i tuđu imovinu (drugih učenika, školsku, javnu  kulturno se ponaša u raznim prigodama (školske priredbe, ekskurzije i izleti, posjeti izvan Škole, projekti i dr.)  pokazuje razvijenu društvenu i ekološku svijest i ponaša se u skladu s njome te vodi brigu o društvenom i prirodnom okružju  svojim ponašanjem prema društvenom i prirodnom okružju postupa prema uputama nastavnika | ne vodi brigu, ne čuva i/ili uništava vlastitu i tuđu imovinu (drugih učenika, školsku, javnu  narušava ugled Škole i ne ponaša se kultruno u raznim prigodama (školske priredbe, ekskurzije i izleti, posjeti izvan Škole, projekti i dr.)  krši zabranu unošenja i/ili korištenja zabranjenih sredstava prema *Kućnome redu Škole* u unutrašnji i vanjski prostor Škole  pokazuje nerazvijenu društvenu i ekološku isvijest, ne vodi brigu o društvenome i prirodnom okružju, te ne prihvaća odgovornost i ne mijenja ponašanje ni nakon upozorenja |

**3. ZAVRŠNE ODREDBE**

**Početna ocjena vladanja učenika je DOBRO koja se postupno, u skladu s prethodno navedenim kriterijima, snižava ili povećava.**

**UZORNO VLADANJE** ima učenik za kojega uz navedene kriterije vrijedi sljedeće:

1. Učenik redovito poštuje Kućni red Škole te školska i razredna pravila u cjelosti.
2. Učenik nema izrečenu pedagošku mjeru tijekom tekuće nastavne godine.
3. Uzorno vladanje može imati učenik kojemu je izrečena pedagoška mjera Opomene i/ili Ukora, ali uz uvjet da je preuzeo odgovornost i popravio ponašanje zbog kojeg mu je izrečena mjera.
4. **Učenik kojemu je izrečena Opomena i/ili Ukor, a koji nije preuzeo odgovornost za svoje ponašanje i ponavlja ponašanje zbog kojeg je dobio navedene pedagoške mjere, ne može imati uzorno vladanje.**
5. učenik koji ima zaključenu negativnu ocjenu ne može imati uzorno vladanje
6. učenik koji ima više od 5 upisa ukupno ili 2 upisa u kategoriju Odnosa prema drugim učenicima i djelatnicima ne može imati uzorno vladanje
7. učenik koji ima 3 neopravdana sata zbog svjesnoga izbjegavanja školskih obveza

**DOBRO VLADANJE** ima učenik za kojeg uz navedene kriterije vrijedi i sljedeće:

1. Učenik povremeno ne poštuje i krši Kućni red Škole te školska i razredna pravila.
2. Učeniku je tijekom nastavne godine izrečena pedagoška mjera Opomene i/ili Ukora, nakon čega učenik je prihvatio odgovornost i popravio ponašanje zbog kojega mu je izrečena mjera.
3. . Ima od 5 do 10 upisa ukupno u bilježnicu vladanja ili 3 upisa u kategoriju Odnosa prema drugim učenicima i djelatnicima

**LOŠE VLADANJE** ima učenik za kojeg uz navedene kriterije vrijedi sljedeće:

1. Učenik učestalo ne poštuje i krši Kućni red Škole te školska i razredna pravila.
2. Loše vladanje ima učenik kojemu je izrečena mjera Strogog ukora, nakon čega učenik nije prihvatio odgovornost i nije popravio ponašanje zbog kojega mu je izrečena mjera.
3. Ima više od 10 upisa ukupno u bilježnicu vladanja ili 4 upisa u kategoriju Odnosa prema drugim učenicima i djelatnicima